**Možnosti**

Život nie je o krokoch a snoch. Je o rozhodnutiach a skutkoch.

Či si to ľudia chcú priznať alebo nie, život určujú práve tieto dve veci. Každý máme na výber, dokonca sa môžeme vybrať niekoľkými cestami, no aj tak máme stále nejaké poznámky, nezhody, kritiku.

 Máme na výber a aj napriek tomu, si mnohí z nás nevyberáme sami, rozhodnutia za nás určujú ľudia, ktorí nebudú žiť náš život, no my si necháme porúčať. A prečo? Prečo si nevážime to, čo nám život dal? Rozhodnutie? Vlastnú myseľ? Vlastné rozhodnutia?

 Tá otázka nám bude v hlavách asi víriť ešte dlho, ale aj napriek nej, tu budú stále ľudia, ktorí svoje rozhodnutia nespravia. Naučiť sa vážiť si to, čo nám život dal, sa naučíte, až keď to stratíte.

 Napriek tomu, že vy máte množstvo rozhodnutí a možností, sú tu stále ľudia, ktorí toľko šťastia nemajú. Ľudia, ktorí majú len dve cesty, cesty, ktorými si zapečatia svoj život naveky. Zároveň tieto rozhodnutia určujú podmienky, v akých sa ten človek bude vyskytovať o niekoľko rokov.

 Všetko to, čo vy môžete učiniť v niekoľkých krokoch a rozhodnutiach, títo ľudia majú v jednom jedinom, ktorý im spečatí život naveky.

 Títo ľudia, nie sú až takí šťastní ako vy. No aj napriek tomu za nich nikto nerozhoduje. Prečo? Jednoduchá odpoveď, kto by chcel, aby za nich rozhodol iný, pri najdôležitejšom kroku v ich živote? Kto by chcel, aby ten človek žil život, ktorý mu vyberie niekto iný? Títo ľudia určite nie.

 Majú síce iba dve možnosti, ale obdive sú v ich prípade správne, záleží už len na nich, pre ktorú sa rozhodnú.

Tak začínate si už vážiť to, čo máte? Možnosti? Veľa možností, ktoré môžete v živote spraviť, a nakoniec, vy máte len málo rozhodnutí, ktoré sú vaše osudové. A verte či nie, nech sa už akokoľvek rozhodnete, všetky vaše rozhodnutia sú správne, keď pochádzajú z vašej hlavy.

 Tak sa nenechajte ovplyvniť inými, pretože váš mozog a záujmy sú odlišné, nikdy nebudú rovnaké, aj keď sa zhodnete na pár veciach. Vždy sú tam odchýlky, a možnože práve tieto malé odchýlky vám život len pokazia. No nebudete už mať druhú možnosť, aby ste to mohli napraviť.

 Konajte tak, ako myslíte, nie tak, ako myslia iní.

**Lenka Pálková**

**9.A**

**ZŠ. A. Sládkoviča**